gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3758, del 26-05-2000 (2000/4241)

Informació pública del projecte de reparcel·lació de la unitat d'execució 1 del Sector PER-1, partida de Perleta.
-----------------------------------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4241


Organisme emissor
:   Ajuntament d'Elx

Tipus de document
:   Anunci

Informació pública del projecte de reparcel·lació de la unitat d'execució 1 del Sector PER-1, partida de Perleta. [2000/X4241]
  
L'Alcaldia, mitjançant Decret de data 2 de maig de 2000, ha disposat sotmetre a informació pública el projecte de reparcel·lació de la unitat d'execució 1 del sector PER-1 (partida de Perleta) del PGOU, presentat pel senyor Juan Antonio Egea García, en representació de la mercantil Obras Civiles del Sureste, SL.
  
D'acord amb el que disposa l'article 69 de la Llei 6/1994 de 15 de novembre, Reguladora de l'Activitat Urbanística (LRAU), en relació amb l'article 46 del mateix text legal, se sotmet a informació pública, durant un període de vint dies des de la publicació del present edicte en el DOGV, el projecte de reparcel·lació de la unitat d'execució 1 del sector PER-1 (partida de Perleta) del PGOU, i s'anuncia mitjançant la publicació del present en un diari d'informació general editat a la Comunitat Valenciana i ?posteriorment o simultània- al Diari Oficial de la Generalitat Valenciana.
  
Durant el període d'informació pública s'hi podran formular les al·legacions que convinguen als drets dels particulars, i es podrà consultar el projecte de reparcel·lació al Departament d'Urbanisme de l'Ajuntament d'Elx.
  
Alhora, i d'acord amb el que disposa l'article 59.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, dels quals s'ignore el lloc de notificació o, intentada aquesta, als quals no s'hagués pogut practicar, per tal de remetre avís amb el contingut d'aquest anunci als titulars de drets que figuren al cadastre, segons el que preveu l'article 46.3 de la LRAU.
Diari Oficial de la Generalitat Valenciana


Sumari del DOGV 3890, del 01-12-2000 (2000/9703)

Informació pública de l'alternativa tècnica del programa d'actuació aïllada en sòl urbà a la partida de l'Estanyó Nord A del municipi de Dénia (Alacant).
---------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9703


Organisme emissor
:   Belvedere Inn, SA

Tipus de document
:   Anunci

Informació pública de l'alternativa tècnica del programa d'actuació aïllada en sòl urbà a la partida de l'Estanyó Nord A del municipi de Dénia (Alacant). [2000/M9703]
  
D'acord amb l'article 46 i concordants de la Llei 6/1994, 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, per termini de 20 dies, l'alternativa tècnica del programa d'actuació aïllada en sòl urbà a la partida de l'Estanyó Nord A del municipi de Dénia (Alacant), parcel·les cadastrals números 103 A, 106, 107 i 108, d'acord amb el vigent Pla General d'Ordenació Urbana de Dénia, promogut per la mercantil Belvedere Inn, SA, amb la finalitat de procedir a l'adequació del sòl a les disposicions del mencionat Pla General d'Ordenació Urbana i a la completa urbanització de l'àmbit d'actuació comprés en el programa d'actuació aïllada.
  
L'alternativa tècnica del programa, que inclou els projectes de reparcel·lació i d'urbanització, ha sigut protocol·litzada a la Notaria del senyor Secundino García-Cueco Mascarós (c/ Marqués de Campo 27-1°, Dénia) sota el número 3221 del seu protocol. També s'ha depositat un exemplar en l'Ajuntament de Dénia (pl. de la Constitució, 10).
  
Durant el termini dels 20 dies següents a la publicació del corresponent anunci de l'exposició pública en el Diari Oficial de la Generalitat Valenciana, els interessats podran examinar el referit programa en la dita notaria, i obtindre còpia de l'acta de protocol·lització o sol·licitar l'exhibició d'aquesta, o en l'ajuntament, on podran consultar les actuacions derivades de la documentació depositada.
  
Durant el període d'exposició pública podran presentar-se davant l'ajuntament al·legacions o altres alternatives tècniques (amb possibilitat de pròrroga per 20 dies addicionals si, durant els 10 primers dies d'exposició pública, alguna persona es comprometera a presentar una alternativa tècnica substancialment distinta a la inicial i prestara caució d'això).
  
Durant els cinc dies següents al venciment del tràmit d'exposició pública podran presentar-se davant l'ajuntament proposicions juridicoeconòmiques per a l'execució de qualsevol de les alternatives tècniques presentades.
Diari Oficial de la Generalitat Valenciana


Sumari del DOGV 3671, del 21-01-2000 (2000/170)

Informació pública de l'alternativa tècnica del programa d'actuació integrada d'iniciativa municipal, corresponent a l'àmbit de la zona Calvari 2.
--------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/170


Organisme emissor
:   Ajuntament de Pego

Tipus de document
:   Anunci

Informació pública de l'alternativa tècnica del programa d'actuació integrada d'iniciativa municipal, corresponent a l'àmbit de la zona Calvari 2. [2000/X170]
  
El plenari de l'ajuntament, en la sessió extraordinària del dia 7 de gener de 2000, acordà sotmetre a informació pública l'alternativa tècnica del programa d'actuació integrada d'iniciativa municipal, corresponent a l'àmbit de la zona Calvari 2, integrada per:
  
- Delimitació de la unitat d'execució.
  
- Pla parcial de modificació d'alineacions de la zona del Calvari.
  
- Projecte de reparcel·lació de la unitat d'execució.
  
- Projecte d'urbanització complet.
  
- Compromisos que l'administració urbanitzadora adquireix per aprovar el programa.
  
- Proposició econòmica financera.
  
D'acord amb el que estableix l'article 46.3 de la Llei 6/1994, de 15 de novembre, se sotmet a informació pública, en un diari d'informació general editat a la Comunitat Valenciana i en el Diari Oficial de la Generalitat Valenciana i s'adverteix de la possibilitat de formular al·legacions, proposicions juridicoeconòmiques en competència i alternatives tècniques.
  
Podran presentar-s'hi alternatives tècniques i al·legacions durant 20 dies comptadors des de la publicació d'aquest anunci en el DOGV.
  
Durant tot el procediment podran ser objecte de consulta pública a l'ajuntament les al·legacions tècniques i alternatives que s'hi presenten.
Diari Oficial de la Generalitat Valenciana


Sumari del DOGV 3762, del 01-06-2000 (2000/3671)

RESOLUCIÓ de 2 de maig de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 370, emissió 3 de maig de 2000.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3671


Organisme emissor
:   Institut Valencià de Finances

Tipus de document
:   Resolució

RESOLUCIÓ de 2 de maig de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 370, emissió 3 de maig de 2000. [2000/M3671]
  
La subhasta número 370 de pagarés de la Generalitat Valenciana ha estat convocada el passat dia 19 d'abril de 2000, i sent el dia d'emissió el 3 de maig de 2000, l'Institut Valencià de Finances, en virtut del que estableix el conveni de col·laboració del programa d'emissió de pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 2 de maig de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3761, del 31-05-2000 (2000/4050)

Notificació als interessats de la resolució de l'expedient administratiu de desnonament, per manca de títol.
------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4050


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució de l'expedient administratiu de desnonament, per manca de títol. [2000/X4050]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolució de desnonament administratiu per falta de títol.
  
Els interessats, per a coneixement i constància del contingut íntegre de l'expedient podran comparèixer a les oficines de l'Institut Valencià d'Habitatge, SA, a l'Avgda. de la Plata núm. 50-baix de València, en horari de 9 a 13 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFT-099/1999
  
Codi de l'habitatge: 0636451892
  
Adreça: c/ del Palleter núm. 6, A, pta. 10
  
Població: Burjassot
  
Adjudicatari: Ricardo Cortés Fernández
  
Data Resolució:28.02.2000
  
Expedient: V-DAFT-71/1994
  
Codi de l'habitatge: 4680564889
  
Adreça: c/ del Palleter núm. 6, A, pta. 14
  
Població: Burjassot
  
Adjudicatari: Antonio González Vargas
  
Data Resolució:10.01.1996
Diari Oficial de la Generalitat Valenciana


Sumari del DOGV 3727, del 10-04-2000 (2000/2210)

Informació pública de l'oferta d'ocupació pública per a l'exercici 2000.
------------------------------------------------------------------------

### Dades del document

Número de DOGV
:   3727

Data del DOGV
:   10-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2210


Data del document
:   10-04-2000

Organisme emissor
:   Ajuntament de Vinaròs

Tipus de document
:   Convocatòria

Descriptors 

:   * Vinaròs
    * administració local
    * concurs administratiu
    * professió de l'urbanisme
    * oferta d'ocupació
    * professió de la informàtica
    * enginyer
    * professió administrativa

Informació pública de l'oferta d'ocupació pública per a l'exercici 2000. [2000/A2210]
  
De conformitat amb les atribucions que m'atorga l'article 21.g de la Llei 7/1985, de 2 d'abril, resolc:
  
Primer
  
Aprovar l'oferta d'ocupació pública per a l'exercici 2000.
  
Segon
  
Ordenar la seua publicació en el Butlletí Oficial de la Província, Diari Oficial de la Generalitat Valenciana i Boletín Oficial del Estado.
  
Tercer
  
Contra aquesta resolució, que exhaureix la via administrativa, podeu interposar potestativament un recurs de reposició, davant de l'òrgan que va dictar l'acte i amb caràcter previ al recurs contenciós administratiu, d'acord amb el que disposen els articles 116 i 117 de la Llei 30/1992, modificats per la Llei 4/1999. O bé, directament, podeu interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució, de conformitat amb l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podeu exercir qualsevol altre recurs que estimeu oportú.
Diari Oficial de la Generalitat Valenciana


Sumari del DOGV 3837, del 15-09-2000 (2000/7318)

Resolució de 25 de maig de 2000, mitjançant la qual es nomenen funcionaris de carrera d'aquest Ajuntament de Vinaròs.
---------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7318


Organisme emissor
:   Ajuntament de Vinaròs

Tipus de document
:   Resolució

Resolució de 25 de maig de 2000, mitjançant la qual es nomenen funcionaris de carrera d'aquest Ajuntament de Vinaròs. [2000/Q7318]
  
Una vegada conclòs el procés selectiu i nomenats funcionaris de carrera, de l'escala d'administració especial, subescala serveis especials i classe agent de policia, els opositors següents: el senyor Manuel Fuentes García, el senyor Manuel Ramos Domínguez i el senyor Antonio Repiso Prades, per la Resolució d'Alcaldia de data 25 de maig de 2000, s'escau fer públic aquests nomenament, en compliment del que s'estableix en l'article 18 del Decret 33/1999, de 9 de març, del Govern Valencià.
Diari Oficial de la Generalitat Valenciana


Sumari del DOGV 3683, del 08-02-2000 (2000/812)

Informació pública de l’aprovació del programa per al desenvolupament de l’actuació integrada de la unitat d’execució 28.
-------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/812


Organisme emissor
:   Ajuntament d'Elda

Tipus de document
:   Anunci

Informació pública de l'aprovació del programa per al desenvolupament de l'actuació integrada de la unitat d'execució 28. [2000/A812]
  
L'alcalde president, mitjançant el Decret del dia 20 de desembre de 1999, va adoptar la resolució següent:
  
«Decret de l'Alcaldia
  
El Ple de l'Ajuntament, en la sessió del dia 28 de gener de 1999, va acordar aprovar el programa per al desenvolupament de l'actuació integrada de la unitat d'execució 28 i actuar mitjançant gestió indirecta, adjudicant el programa a la mercantil Verdycasa, SL, com a urbanitzadora. Es va formalitzar amb data 23 d'abril de 1999 el conveni urbanístic d'acord amb el que disposa l'article 32.c de la Llei 6/19687, de 15 de novembre, de la Generalitat Valenciana (LRAU).
  
Amb data 23 de novembre es va presentar el projecte d'urbanització de l'esmentada unitat d'execució, redactat per Verdycasa, SL.
  
La legislació aplicable a la tramitació, documentació i determinacions del projecte d'urbanització està inclosa en la LRAU, el Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (articles 136 a 141 del RPCV).
  
La documentació del projecte compleix les determinacions mínimes incloses en la legislació aplicable, i per aquesta raó es considera correcta a l'efecte de la seua exposició pública per a al·legacions, sense perjudici dels informes definitius que poguera derivar-se després de l'exposició al públic.
  
Per això, sent competència de l'alcalde, en virtut de l'article 12.1.j de la Llei 7/1985, de 2 d'abril, sotmetre el projecte a informació pública, amb data del dia d'avui, resolc:
  
Sotmetre a informació pública pel termini de 20 dies, comptadors des de la publicació de l'edicte en el Diari Oficial de la Generalitat Valenciana, el projecte d'urbanització de la unitat d'execució número 28, mitjançant un anunci publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular al·legacions.
  
Abans de la publicació de l'edicte en el Diari Oficial de la Generalitat Valenciana, caldrà trametre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada i a les persones que apareguen com a titulars registrals.»
Diari Oficial de la Generalitat Valenciana


Sumari del DOGV 3683, del 08-02-2000 (2000/824)

Expedient número 1999/01/114. Adjudicació de l’adquisició de 323 ordinadors personals per a la Conselleria d’Agricultura, Pesca i Alimentació.
----------------------------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/824


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 1999/01/114. Adjudicació de l'adquisició de 323 ordinadors personals per a la Conselleria d'Agricultura, Pesca i Alimentació. [2000/X824]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 1999/01/114
  
2. Objecte del contracte:
  
a) Tipus de contracte: subministrament
  
b) Descripció de l'objecte: adquisició de 323 ordinadors personals per a la Conselleria d'Agricultura, Pesca i Alimentació
  
c) Diari oficial i data de publicació de l'anunci de licitació: -
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat
  
c) Forma: adquisició centralitzada
  
4. Pressupost de base de licitació
  
Import total: 68.679.226 PTA
  
5. Adjudicació
  
a) Data: 27.07.1999
  
b) Contractista: Dell Computer, SA.
  
c) Nacionalitat: espanyola.
  
d) Import d'adjudicació: 17.661.569 PTA.
Diari Oficial de la Generalitat Valenciana


Sumari del DOGV 3765, del 06-06-2000 (2000/4099)

Expedient número 23/2000. Manteniment del maquinari i programari de base utilitzat en els servidors SUN de la Direcció General per a la Modernització i Racionalització de l'Administració Pública, durant l'any 2000.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/4099


Organisme emissor
:   Conselleria de Justícia i Administracions Públiques

Tipus de document
:   Anunci

Expedient número 23/2000. Manteniment del maquinari i programari de base utilitzat en els servidors SUN de la Direcció General per a la Modernització i Racionalització de l'Administració Pública, durant l'any 2000. [2000/S4099]
  
La Conselleria de Justícia i Administracions Públiques, en compliment del que estableixen els articles 94.2 de la Llei de Contractes de les Administracions Públiques i 119 del Reglament i als efectes procedents, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número d'expedient: 23/2000.
  
2. Objecte del contracte
  
a) Tipus de contracte: servei.
  
b) Descripció de l'objecte: manteniment del maquinari i programari de base utilitzat en els servidors SUN de la Direcció General per a la Modernització i Racionalització de l'administració Pública, durant l'any 2000.
  
c) Lots:
  
d) Butlletí o diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat, ni concurrència.
  
4. Pressupost base de licitació o cànon d'explotació:
  
Import total: 6.737.677 pessetes, equivalents a 50.494,25 euros.
  
5. Adjudicació
  
a) Data: 29 de febrer de 2000.
  
b) Contractista: Sun Microsystems Ibérica, SA.
  
c) Import d'adjudicació: 6.737.677 pessetes, equivalents a 40.494,25 euros.
Diari Oficial de la Generalitat Valenciana


Sumari del DOGV 3810, del 08-08-2000 (2000/6497)

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor Pablo Vera Vera, catedràtic d'universitat, de l'àrea de coneixement Bioquímica i Biologia Molecular, adscrita al Departament de Biotecnologia.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6497


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor Pablo Vera Vera, catedràtic d'universitat, de l'àrea de coneixement Bioquímica i Biologia Molecular, adscrita al Departament de Biotecnologia. [2000/X6497]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 55/1999, codi 1.625 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Pablo Vera Vera, amb DNI núm. 17107062, catedràtic d'universitat, de la Universitat Politècnica de València, de l'àrea de coneixement Bioquímica i Biologia Molecular, adscrita al Departament de Biotecnologia.
  
València, 14 d'abril de 2000.- El rector: Justo Nieto Nieto.